ยูคาลิปตัสโพลีแอนเธโมส

ยูคาลิปตัส โพลีแอนเธโมส () รู้จักกันทั่วไปในชื่อภาษาอังกฤษว่า เรดบ็อกซ์ () เป็นสายพันธุ์ไม้ยืนต้นขนาดเล็กถึงขนาดกลาง มีถิ่นกำเนิดในออสเตรเลียตะวันออก แต่ก็มีการนำไปปลูกที่ต่างประเทศด้วย เปลือกลำต้นและกิ่งก้านขนาดใหญ่เป็นเส้น โดยเปลือกบนมีลักษณะเรียบสีเทาถึงสีครีม หรือเปลือกเรียบตลอดทั้งต้น ใบอ่อนเป็นรูปไข่กว้างถึงกลม ส่วนใบแก่เป็นรูปหอก ไข่ หรือเกือบกลม ดอกตูมของต้นไม้นี้เป็นกลุ่มละ 7 ดอกที่มีสีขาว และผลรูปทรงกระบอกถึงรูปกรวย

 รายละเอียด 
Eucalyptus polyanthemos เป็นไม้ยืนต้นที่โดยทั่วไปเติบโตได้สูงถึง 20 เมตร (66 ฟุต) แต่ไม่ได้ก่อตัวเป็นลิคโนทิวเบอร์ เปลือกไม้มีลักษณะเป็นเส้นใยหรือเป็นแผ่นบาง ๆ บนลำต้น และกิ่งก้านขนาดใหญ่ เปลือกด้านบนมีพื้นผิวเรียบเป็นลายจุดสีเทา สีครีม และสีเหลือง หรือบางครั้งมีเปลือกเรียบตลอดทั้งต้น ต้นนี้มักมีลำต้นคดงอ และโดดเด่นด้วยร่มไม้ทรงโดมใบสีเทา ใบของต้นอ่อนมีสีเขียวถึงสีเทาอมน้ำเงิน ใบรูปไข่กว้างหรือกลมเล็กน้อย โดยมีความยาว 25–80 มม. (0.98–3.15 นิ้ว) กว้าง 25–65 มม. (0.98–2.56 นิ้ว) และมีก้านใบ ใบกะบังรอบมีเฉดสีเดียวกัน คือ สีเขียวหม่นถึงน้ำเงินหรือเทาทั้งสองด้าน ซึ่งมีรูปหอกถึงรูปไข่หรือกลม ยาว 50–110 มม. (2.0–4.3 นิ้ว) กว้าง 18–50 มม. (0.71–1.97 นิ้ว) เรียวลงมาถึงก้านใบยาว 10–27 มม. (0.39–1.06 นิ้ว) เส้นใบบนใบไม้เด่นชัด และเส้นขอบใบอยู่ห่างจากขอบใบอย่างเห็นได้ชัด

ดอกตูมจะเรียงตัวเป็นกลุ่ม ๆ ละ 7 ดอก บนก้านช่อดอกยาว 2–10 มม. (0.079–0.394 นิ้ว) โดยแต่ละดอกบนก้านดอกย่อยยาว 1–5 มม. (0.039–0.197 นิ้ว) ดอกตูมที่โตเต็มที่มีลักษณะเป็นรูปไข่ถึงรูปข้าวหลามตัด ยาว 3–5 มม. (0.12–0.20 นิ้ว) และกว้าง 2–3 มม. (0.079–0.118 นิ้ว) มีฝาปิดรูปกรวยถึงจะงอยปากเล็กน้อย ดอกไม้ออกดอกในเดือนตุลาคมและพฤศจิกายน (ฤดูใบไม้ผลิในออสเตรเลีย) ดอกมีสีขาว ผลมีลักษณะเป็นผลแห้งแตกรูปทรงกระบอกถึงรูปกรวย ยาวและกว้าง 3–6 มม. (0.12–0.24 นิ้ว) มีกลีบอยู่ต่ำกว่าระดับขอบ

 อนุกรมวิธานและชื่อ 
Eucalyptus polyanthemos ได้รับการกล่าวถึงอย่างเป็นทางการครั้งแรกโดย Johannes Schauer ในหนังสือ Repertorium Botanices Systematicae ของ Walpers ใน ค.ศ. 1843 รายละเอียดนี้อิงจากตัวอย่างต้นแบบที่เก็บไว้ใกล้แบเธิร์สต์ใน ค.ศ. 1822 โดยอัลลัน คันนิงแฮม

ชื่อสายพันธุ์ย่อย 4 ชนิดที่รับรองโดย Australian Plant Census มีดังนี้
 Eucalyptus polyanthemos subsp. longior Brooker & Slee ระบุอย่างเป็นทางการครั้งแรกใน ค.ศ. 1996 ที่วารสาร Muelleria จากตัวอย่างต้นแบบจากทางเหนือของ Waygara เป็นไม้ยืนต้นสูง เปลือกหยาบ ใบแก่เป็นรูปหอก
 Eucalyptus polyanthemos subsp. marginalis Rule ระบุอย่างเป็นทางการครั้งแรกใน 2004 จากตัวอย่างต้นแบบใกล้ทอตติงตัน รัฐวิกทอเรีย เป็นต้นไม้สูงได้ถึง 12 เมตร (39 ฟุต) มีเปลือกสีน้ำตาลเทา มักเป็นสะเก็ด และมีใบรูปไข่ยาว 50–80 มม. (2.0–3.1 นิ้ว)
 Eucalyptus polyanthemos Schauer subsp. polyanthemos, อัตนาม มีเปลือกเรียบเป็นส่วนใหญ่ ซึ่งหลุดออกเป็นแผ่นหรือเกล็ดขนาดใหญ่และบางครั้งยังคงติดอยู่ที่ลำต้น
 Eucalyptus polyanthemos subsp. vestita L.A.S.Johnson & K.D.Hill ระบุอย่างเป็นทางการครั้งแรกใน 1960 ในวารสาร Telopea จากวัตถุที่เก็บได้ใกล้เซนต์แอนดรูว์ รัฐวิกทอเรีย ลำต้นและกิ่งก้านขนาดใหญ่ของสายพันธุ์ย่อยนี้โดยทั่วไปมีเปลือกสีน้ำตาลเทา ซึ่งเป็นสะเก็ดหรือมีเส้นใย

 อ้างอิง 

polyanthemos
หมวดหมู่:ต้นไม้ในประเทศออสเตรเลีย
หมวดหมู่:พรรณพฤกษชาติพื้นถิ่นในประเทศออสเตรเลีย
หมวดหมู่:พรรณพฤกษชาติในรัฐนิวเซาท์เวลส์
หมวดหมู่:พรรณพฤกษชาติในออสเตรเลียนแคพิทอลเทร์ริทอรี
หมวดหมู่:พรรณพฤกษชาติในรัฐวิกทอเรีย